Amazing Agent Luna

Amazing Agent Luna (në shqip Agjentja e Mrekullueshme Luna) është një serial manga amerikane në gjuhën angleze, shkruar nga Nunzio DeFilippis dhe Christina Weir (gjithashtu edhe autorët e "Hand of Destiny"), me artin nga Shiei. Ajo është botuar nga Seven Seas Entertainment. Vëllimi i parë i mangës, "Agjentja e Mrekullueshme Luna" ishte një nga botimet e para të publikuesit Seven Seas Entertainment (nga shtatë manga të tjera të po këtij lloji). Në korrik 2005, "Amazing Agent Luna", u bë i pari serial i këtij publikuesi, që do të kishte vëllimin e saj të dytë.

Historia vërtitet rreth Lunës e cila është rritur duke u stërvitur si super agjente nga forcat qeveritare në një laborator. Për të zbuluar një plan shkatërrues, Luna dërgohet në një shkollë gjimnazi për të bërë hetimet përkatëse. Luna e gjen veten krejtësisht të papërgatitur ndaj jetës shkollore, në raportet shoqërore dhe rivaliteteve të zakonshme.

Manga ka gjithësej 5 volume, ku një volum i zakonshëm ka afërsisht 192 faqe. Ajo është cilësuar si Teen (12+), me formatin e zakonshëm manga, B&W [1]. Sipas Anime News Network, kjo është një nga tre mangat më të shitura të Seven Seas Entertainment në ShBA. [2]

 Referime 

 [1]. Formati PDF: https://web.archive.org/web/20100103090649/http://gomanga.com/manga/pdf/catalogue_2009.pdf
 [2]. http://www.animenewsnetwork.com/press-release/2009-09-09/seven-seas-manga-titles-come-to-the-amazon-kindle

 Lidhje të jashtme 

 Informacione mbi serialin manga në www.gomanga.com
 Amazing Agent Luna, pyetje dhe përgjigjie në forumin zyrtar


Kategoria:Seven Seas Entertainment